**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÂRGU MUREȘ PRIMAR**

**SC ADMINISTRATOR IMOBILE SI PIEȚE SRL Soós Zoltán**

**Nr. 821 din 25.03.2025 \_\_\_\_\_\_\_\_**

**REFERAT DE APROBARE**

**privind aprobarea Bugetului de Venituri şi Cheltuieli**

**pentru anul 2025 al SC Administrator Imobile si Piețe SRL Târgu Mureş**

Bugetul SC Administrator Imobile și Piețe SRL pentru anul 2025 s-a elaborat având în vedere prevederile:

- Legii nr. 31/1990, republicată, privind societăţile comerciale:

- Legii nr. 9/2025 - Legea bugetului de stat pe anul 2025;

- Ordonanța de urgență 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene;

- Ordonanţa Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici art. 4, aliniatul 1, literele a-c:

1. Bugetele de venituri și cheltuieli ale agenților economici se aprobă după cum urmează:

a) prin hotărâre a Guvernului sau prin hotărâre a consiliului local, judeţean, respectiv a Consiliului General al Municipiului Bucureşti, după caz, iniţiată de ordonatorii principali de credite în subordinea, în coordonarea, sub autoritatea sau în portofoliul cărora se află operatorii economici din categoria prevăzută la art. 1 lit. a) şi b). Proiectele de hotărâri ale Guvernului se avizează de către Ministerul Muncii, Familiei, Protecţiei Sociale şi Persoanelor Vârstnice din punctul de vedere al respectării politicii salariale stabilite de Guvern la elaborarea bugetelor de venituri şi cheltuieli şi ulterior de către Ministerul Finanţelor Publice;

b) prin ordin comun al ordonatorului principal de credite, al ministrului finanţelor publice şi al ministrului muncii, familiei, protecţiei sociale şi persoanelor vârstnice pentru operatorii economici prevăzuţi la art. 1 lit. c) la care persoanele juridice prevăzute la lit. a) sau instituţiile publice centrale sunt acţionari unici ori deţin direct sau indirect o participaţie majoritară, precum şi, prin excepţie de la prevederile art. 1 lit. a), pentru operatorii economici prevăzuţi la art. 1 lit. a) al căror număr mediu de personal realizat în anul precedent este mai mic sau egal cu 50 de persoane;

c) prin hotărâre a consiliului local, judeţean, respectiv a Consiliului General al Municipiului Bucureşti pentru operatorii economici prevăzuţi la art. 1 lit. c) la care persoanele juridice prevăzute la art. 1 lit. b) sau instituţiile publice locale sunt acţionari unici ori deţin direct sau indirect o participaţie majoritară;

SC Administrator Imobile si Piețe SRL a prezentat spre aprobare Bugetul de Venituri şi Cheltuieli pentru anul 2025.

**Venituri**

Veniturile prognoazate pentru anul 2025 sunt de 17.686 mii lei și sunt structurate pe capitole şi subcapitole, dupa cum urmează:

* Venituri din exploatare:

1. venituri din taxe pentru închirierea platourilor, meselor, standurilor, etc. în suma de 4.200 mii lei;
2. venituri din închirierea spațiilor comerciale din perimetrele piețelor agroalimentare în sumă de 3.100 mii lei ;
3. venituri din penalități aplicate conform contractelor pentru neincasarea la termen a creanțelor în sumă de 100 mii lei;
4. venituri din administrarea parcărilor cu plată din Mun. Tg-Mureș în sumă de 9.000 mii lei;
5. venituri din ridicări auto din Mun. Tg-Mureș în sumă de 1.146 mii lei;

* Venituri financiare:

1. venituri din dobânzi 140 mii lei

**Cheltuieli**

Cheltuielile prognozate pentru anul 2025 sunt în valoare totală de 14.339 mii lei, sunt structurate pe capitole şi subcapitole, după cum urmează:

* Cheltuieli cu bunuri și servicii prognozate în sumă de 2.559 mii lei din care:

1. cheltuieli cu stocurile estimate la suma de 1.378 mii lei, cheltuieli cu stocurile cuprind cheltuieli cu materialele consumabile (carburanți, piese de schimb, birotică și consumabile) în sumă de 200 mii lei, cheltuieli cu obiectele de inventar în sumă de 118 mii lei și cheltuielile cu utilitățile în sumă de 1.060 mii lei;
2. cheltuieli cu serviciile executate de terți estimate la suma de 210 mii lei și cuprind cheltuielile cu întreținerea și reparațiile în sumă de 130 mii lei, cheltuieli cu închirierea unor bunuri, în suma de 8 mii lei, cheltuielile cu primele de asigurare, în sumă de 72 mii lei;
3. alte servicii și cheltuieli executate de terți în sumă de 971 mii lei, care constau în cheltuielile cu consultanța juridică în sumă de 20 mii lei, cheltuielile de protocol și publicitate în suma de 70 mii lei, cheltuieli de deplasare în sumă de 18 mii lei, cheltuieli cu transportul 4 mii lei, cheltuieli poștale și telecomunicatii în sumă de 30 mii lei, cheltuieli cu serviciile bancare în sumă de 16 mii lei, cheltuielile cu paza în sumă de 300 mii lei, cheltuieli cu intreținerea tehnicii de calcul 10 mii lei, cheltuieli cu pregătirea profesională în suma de 3 mii lei și alte cheltuieli (servicii prestate) în sumă de 500 mii lei.

* Cheltuieli cu impozite, taxe și vărsăminte asimilate prognozate în sumă de 4.261 mii lei, din care suma 26 mii lei o reprezintă redevența pentru concesionarea celor 8 piete publice, suma de 3.874 mii lei o reprezintă redevența aferentă parcarilor cu plată din Mun. Tg-Mureș, suma de 110 mii lei reprezentând redevența ridicări auto, suma de 11 mii lei o reprezintă impozite și taxe locale precum și suma de 240 mii lei o reprezintă taxă specială de salubrizare.
* Cheltuielile cu personalul sunt prognozate în sumă de 6.924 mii lei și se compun din:

A. Cheltuieli cu salariile în suma de 5.343 mii lei, calculul cheltuielilor salariale se prezintă astfel:

1. Cheltuieli cu salariile de bază prognozate în sumă de  5.049 mii lei, din care 4.207 mii lei reprezintă suma pentru salariații existenți la 31.12.2024 și suma de 842 mii lei pentru personal nou angajat.
2. Cheltuieli cu sporurile pentru zilele libere și sărbători legale în sumă de 230 mii lei;
3. Cheltuieli cu sporul de noapte în sumă de 28 mii lei;
4. Cheltuieli cu alte bonificații ( prime de Crăciun) în sumă de 36 mii lei.
5. Bonusurile aferente anului 2025 sunt prognozate în sumă de 804 mii lei;
6. Valoarea prognozată pentru tichete de masă este de 323 mii lei;
7. Tichete de vacanță în sumă de 60 mii lei;
8. Participarea salariaților la profit în sumă de 367 mii lei;
9. Tichete cadou în sumă de 54 mii lei.
10. Cheltuieli aferente organelor de conducere și control, comisii în sumă de 477 mii lei;
11. Cota fixă în sumă de 110 mii lei;
12. Cota variabilă în sumă de 367 mii lei.
13. Cheltuieli cu contribuțiile datorate de angajator în sumă de 300 mii lei.

* Alte cheltuieli de exploatare prognozate în sumă de 575 mii lei și sunt reprezentate de cheltuielile cu amortizarea mijloacelor fixe în sumă de 500 mii lei, cheltuieli cu penalitățile în sumă de 10 mii lei, cheltuieli cu provizioanele în sumă de 50 mii lei precum și cheltuielile pentru prescrierea unor creanțe în sumă de 15 mii lei.
* Cheltuieli financiare, în sumă de 20 mii lei.

**Rezultate**

Profitul brut al SC Administrator Imobile și Piețe SRL prognozat este în sumă de 3.347 mii lei, din care 2.708 mii lei profit net și 639 lei impozit pe profit.

Văzând cele mai sus expuse, supunem aprobării Consiliului Local Bugetul de Venituri şi Cheltuieli pentru anul 2025 al SC Administrator Imobile și Piețe SRL Târgu Mureş.

**ADMINISTRATOR,**

**UJICĂ VALER**

**\***Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 197-200 din O.U.G. nr. 57/2019 privind Codul Administrativ